Щапхъэ зытрахщ Урыс Мухьэмэд
Мы махуэхэм Мэзкуу щекIуэкIащ джиу-джитсумкIэ дунейпсо чемпионат. Абы хэтащ къэрал куэдым къикIа спортсменхэр. Къэбэрдей-Балъкъэрым щыщ бэнакIуэхэм зэхьэзэхуэм ехъулIэныгъэшхуэхэр щызыIэрагъэхьащ.
Балигъхэм я деж тIэунейрэ дунейпсо чемпион щыхъуащ Урыс Мухьэмэд. Зы махуэм къриубыдэу абы дыщэ медалитI къихьыфащ — езыр щыбанэ хьэлъагъым щытекIуэри, абсолютнэ лIэужьыгъуэми пашэныгъэр щиубыдащ. Щыбэна гупхэм дыжьын медалхэр щызыIэрагъэхьащ Iэпщацэ Абдулыхь, КIуэкIуэ Мухьэмэд, Гуэнгъэпщ Астемыр сымэ. Зи хьэлъагъыр килограмм 65-м нэблагъэхэм я зэхьэзэхуэм жэз медалыр къыщихьащ Шэт Инус.
КЪЭХЪУН Бэч.
